На сустрэчу з міністрам былі запрошаны тыя выпускнікі, якія за гады навучання дасягнулі значных поспехаў у вучобе, навуцы, творчасці, спорце, грамадскім жыцці. Сярод іх былі як стыпендыяты спецыяльнага фонду Прэзідэнта Рэспублікі Беларусь па сацыяльнай падтрымцы адораных навучэнцаў і студэнтаў, так і, напрыклад, лаўрэаты Рэспубліканскага конкурсу навуковых работ студэнтаў.